 Waa suaal wanaagsan, run ahaantii magaalada Laascaanood muddooyinkii ay dawladii dhexe ee Soomaaliya jirtay , siday ahayd iyo xilligan marka lays dhinaca dhigo waxaad odhan kartaa waxa ay ka mid tahay Laascaanood magaalooyinka kobcay 80, sababta oo ah intii ay markii hore ahayd dhisme ahaan way ka baladhatay, dhinaca, dhaqaalaha way ka kobocday, isgaadhsiinta waxay la jaan qaaday gobollada kale ee Soomaaliya waxaana ka hawgala afar shirkadood oo isgaadhsiiinta ah, dhinaca Dugsiyada waxa laga dhigtaa dhamaan marxaladaha kala duwan ee waxbarashada, dhawaana waxaaba laga furay jaamacad lagu magacaabo Nugaal, hasa yeeshee magaaladu waxaa jira intii ay sidaasi u kobcaysa in aan dhinaca caafimaadka xil laysa saarin, waxaana ku yaala Cisbitaal aad u weyn oo aan sidii loo baahnaa u shaqayn, marka laga reebo dhinaca caafimaadka horumar aad u muuqda ayey magaaladu gaadhay. 